CELEX: E2019C0001
Language: et
Date: 2019-01-16 00:00:00
Title: EFTA järelevalveameti otsus nr 1/19/COL, 16. jaanuar 2019, millega laiendatakse Euroopa Parlamendi ja nõukogu määruses (EÜ) nr 853/2004 seoses Salmonella spp.-ga sätestatud eritagatisi Islandi jaoks ette nähtud kodukana (Gallus gallus) lihale ja munadele ning kalkunilt saadud lihale [2019/546]

4.4.2019   
               
               
                  ET
               
               
                  Euroopa Liidu Teataja
               
               
                  L 95/13
               
            
         EFTA JÄRELEVALVEAMETI OTSUS nr 1/19/COL,
         16. jaanuar 2019,
         millega laiendatakse Euroopa Parlamendi ja nõukogu määruses (EÜ) nr 853/2004 seoses Salmonella spp.-ga sätestatud eritagatisi Islandi jaoks ette nähtud kodukana (Gallus gallus) lihale ja munadele ning kalkunilt saadud lihale [2019/546]
         EFTA JÄRELEVALVEAMET,
         võttes arvesse EMP lepingu I lisa I peatüki osa 6.1 punktis 17 nimetatud õigusakti: Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erieeskirjad, (1) eriti selle artikli 8 lõike 3 punkti b,
         mida on kohandatud EMP lepingule EMP lepingu protokolli nr 1 punkti 4 alapunktiga d ning järelevalveameti ja kohtu asutamise kohta sõlmitud EFTA riikide vahelise lepingu protokolli nr 1 artikli 1 lõike 1 punktiga c, artikli 1 lõikega 2 ja artikliga 3,
         ning arvestades järgmist:
         
                     (1)
                  
                  
                     Määruses (EÜ) nr 853/2004 on sätestatud loomset päritolu toidu hügieeni erieeskirjad toidukäitlejatele koos teatavate eritagatistega teatava loomset päritolu toidu puhul, mis on ette nähtud Soome, Rootsi ja Norra turu jaoks. Seetõttu peavad toidukäitlejad, kes kavatsevad vastavalt määratletud loomade liha ja mune neis EMP riikides turule viia, järgima teatavaid salmonellaga seoses kohaldatavaid eeskirju. Lisaks sellele peab taoliste toodete saadetistega kaasas olema kaubadokument või sertifikaat, mis kinnitab, et kooskõlas EMP õigusaktidega on tehtud mikrobioloogiline test, mille tulemused olid negatiivsed.
                  
               
                     (2)
                  
                  
                     Lisaks on komisjoni määruses (EÜ) nr 1688/2005 (2) kõnealuseid eritagatisi täpsustatud, kehtestades eeskirjad sellistest toodetest proovide võtmiseks ja mikrobioloogilised meetodid nende proovide uurimiseks. Sellega nähakse ka ette, et toodete saadetistega peab kaasas olema kaubadokument või sertifikaat.
                  
               
                     (3)
                  
                  
                     Islandi valitsus esitas 5. juulil 2018 EFTA järelevalveametile (edaspidi „järelevalveamet“) taotluse laiendada vastavalt määrusele (EÜ) nr 853/2004 (3) Islandile salmonellaga seotud eritagatisi linnuliha ja munade osas. Taotlus hõlmas Islandi linnukasvatuse ja -toodete salmonella tõrje programmi.
                  
               
                     (4)
                  
                  
                     Islandi salmonella tõrje programm hõlmab kogu linnukasvatust, sealhulgas kodukanad, kalkunid, pardid, haned ja muud kodulinnud. Euroopa Parlamendi ja nõukogu määruse (EÜ) nr 2160/2003 (4) sätted, mis käsitlevad EMP eesmärke vähendada salmonella serotüüpide esinemissagedust ja riiklikke tõrje programme, ning selle rakendusmeetmed, eelkõige komisjoni määrused (EL) nr 200/2012, (5) (EL) nr 200/2010, (6) (EL) nr 517/2011 (7) ja (EL) nr 1190/2012, (8) millega kehtestatakse EMP eesmärgid vähendada salmonella serotüüpide esinemissagedust teatavates kodulinnu populatsioonides, hõlmavad aga kodulindude osas ainult broilerikarju, aretuskarju ja liigi Gallus gallus munakanu ning kalkunikarju.
                  
               
                     (5)
                  
                  
                     Toiduahela ja loomatervishoiu alaline komitee saavutas oma 18. juuni 2008. aasta koosolekul kokkuleppe komisjoni talituste töödokumendi „Guidance document on the minimum requirements for Salmonella control programmes to be recognised equivalent to those approved for Sweden and Finland in respect of meat and eggs of Gallus gallus“ („Juhenddokument salmonella tõrje programmide miinimumnõuete kohta, et neid saaks liigi Gallus gallus lindude liha ja munade puhul tunnistada samaväärseks Rootsi ja Soome puhul heakskiidetud programmidega“) (edaspidi „juhenddokument“) osas (9).
                  
               
                     (6)
                  
                  
                     Järelevalveamet vaatas koostöös Euroopa Komisjoniga läbi Islandi salmonella tõrje programmi sätted, mis käsitlevad kodukanade (Gallus gallus) liha ja mune ning kalkunilt saadud liha. Programmi tutvustas ka Islandi valitsus ning seda arutati alalise taime-, looma-, toidu- ja söödakomitee toitumisahela bioloogilise ohutuse sektsiooni 5. oktoobri 2018. aasta koosolekul.
                  
               
                     (7)
                  
                  
                     Islandi salmonella tõrje programmi kodukanade (Gallus gallus) liha ja mune ning kalkunilt saadud liha käsitlevaid sätteid käsitatakse samaväärsetena Soome, Rootsi ja Norra puhul heakskiidetud sätetega, ning need on kooskõlas juhenddokumendi ja kalkunite suhtes kohaldatavate vastavate nõuetega.
                  
               
                     (8)
                  
                  
                     Seetõttu tuleks eritagatisi laiendada Islandi jaoks ette nähtud kodukanade (Gallus gallus) liha ja muna saadetistele ning kalkunitelt saadud lihale. Lisaks sellele tuleks selliste saadetiste suhtes kohaldada määruses (EÜ) nr 1688/2005 sätestatud eeskirju, mis käsitlevad sellisest lihast ja munade päritolukarjast proovide võtmist, mikrobioloogilisi meetodeid nende proovide uurimiseks ning kaubadokumenti või sertifikaati.
                  
               
                     (9)
                  
                  
                     Käesoleva otsusega ettenähtud meetmed on kooskõlas EFTA veterinaar- ja fütosanitaarkomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Island võib kohaldada määruse (EÜ) nr 853/2004 artikli 8 lõikes 2 seoses Salmonella spp.-ga sätestatud eritagatisi Islandi jaoks ette nähtud kodukanade (Gallus gallus) liha ja muna saadetiste ning kalkunilt saadud liha suhtes.
         
         
            Artikkel 2
            
               1.   Artiklis 1 osutatud lihast proovide võtmine ning nende proovide mikrobioloogiline uurimine toimub kooskõlas vastavalt määruse (EÜ) nr 1688/2005 artiklitega 3 ja 5.
            
            
               2.   Artiklis 1 osutatud munade päritolukarjast proovide võtmine ning nende proovide mikrobioloogiline uurimine toimub kooskõlas vastavalt määruse (EÜ) nr 1688/2005 artiklitega 4 ja 5.
            
            
               3.   Artiklis 1 osutatud liha saadetistele peab olema lisatud määruse (EÜ) nr 1688/2005 IV lisas esitatud näidisele vastav kaubadokument.
            
            
               4.   Artiklis 1 osutatud muna saadetistele peab olema lisatud määruse (EÜ) nr 1688/2005 V lisas esitatud näidisele vastav sertifikaat.
            
         
         
            Artikkel 3
            Käesolev otsus jõustub 16. jaanuaril 2019.
         
         
            Artikkel 4
            Otsus on adresseeritud Islandile.
         
         
            Artikkel 5
            Käesolev otsus on autentne inglise keeles.
         
         
            Brüssel, 16. jaanuar 2019
            
               
                  EFTA järelevalveameti nimel
               
               
                  eesistuja
               
               Bente ANGELL-HANSEN
               
                  kolleegiumi liige
               
               Frank J. BÜCHEL
               
                  vastutav kolleegiumi liige
               
               Högni KRISTJÁNSSON
               
                  allkirjastab õigus- ja täitevasjade osakonna direktorina
               
               Carsten ZATSCHLER
            
         
         
            (1)  ELT L 139, 30.4.2004, lk 55.
         
            (2)  EMP lepingu I lisa I peatüki osa 6.2 punktis 51 osutatud komisjoni 14. oktoobri 2005. aasta määrus (EÜ) nr 1688/2005, millega rakendatakse Euroopa Parlamendi ja nõukogu määrust (EÜ) nr 853/2004 salmonelloosiga seotud lisatagatiste osas, mis on ette nähtud teatavate Soome ja Rootsi saadetavate liha- ja munapartiide puhul (ELT L 271, 15.10.2005, lk 17).
         
            (3)  Dokument nr 922555.
         
            (4)  EMP lepingu I lisa I peatüki osa 7.1 punktis 8b osutatud Euroopa Parlamendi ja nõukogu 17. novembri 2003. aasta määrus (EÜ) nr 2160/2003 salmonella ja teiste konkreetsete toidupõhiste zoonootilise toimega mõjurite kontrolli kohta (ELT L 325, 12.12.2003, lk 1).
         
            (5)  EMP lepingu I lisa I peatüki osa 7.2 punktis 57 osutatud komisjoni 8. märtsi 2012. aasta määrus (EL) nr 200/2012 Euroopa Liidu eesmärgi kohta salmonella serotüüpide Salmonella enteritidis ja Salmonella typhimurium vähendamiseks broilerikarjades vastavalt Euroopa Parlamendi ja nõukogu määrusele (EÜ) nr 2160/2003 (ELT L 71, 9.3.2012, lk 31).
         
            (6)  EMP lepingu I lisa I peatüki osa 7.2 punktis 53 osutatud komisjoni 10. märtsi 2010. aasta määrus (EL) nr 200/2010, millega rakendatakse Euroopa Parlamendi ja nõukogu määrust (EÜ) nr 2160/2003 seoses Euroopa Liidu eesmärgiga vähendada Salmonella serotüüpide esinemissagedust liigi Gallus gallus täiskasvanud aretuskarjades (ELT L 61, 11.3.2010, lk 1).
         
            (7)  EMP lepingu I lisa I peatüki osa 7.1 punktis 8b ja osa 7.2 punktides 53 ja 55 osutatud komisjoni 25. mai 2011. aasta määrus (EL) nr 517/2011, millega rakendatakse Euroopa Parlamendi ja nõukogu määrust (EÜ) nr 2160/2003 seoses Euroopa Liidu eesmärgiga vähendada teatavate salmonella serotüüpide esinemissagedust liigi Gallus gallus munakanadel ning muudetakse määrust (EÜ) nr 2160/2003 ja komisjoni määrust (EL) nr 200/2010 (ELT L 138, 26.5.2011, lk 45);
         
            (8)  EMP lepingu I lisa I peatüki osa 7.2 punktis 51 osutatud komisjoni 12. detsembri 2012. aasta määrus (EL) nr 1190/2012 Euroopa Liidu eesmärgi kohta Salmonella Enteritidis'e ja Salmonella Typhimurium'i vähendamiseks kalkunikarjades vastavalt Euroopa Parlamendi ja nõukogu määrusele (EÜ) nr 2160/2003 (ELT L 340, 13.12.2012, lk 29).
         
            (9)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf.